2 Απριλίου –Παγκόσμια Ημέρα Παιδικού Βιβλίου

**« Μ’ ένα βιβλίο στο πλευρό σου, ποτέ δε χάνεις τον καιρό σου!»**

Μ΄ αυτό το σύνθημα το οποίο δανειστήκαμε από ένα βιβλίο της αγαπημένης μας συγγραφέα **Αγγελικής** **Βαρελλά** –που δυστυχώς φέτος έφυγε από κοντά μας- οι μαθητές και οι μαθήτριες της **Γ΄** και **Ε΄** τάξεις του **2ου Δημοτικού Σχολείου** **Καρδίτσας** έκαναν ένα μικρό αφιέρωμα στην Παγκόσμια Ημέρα Παιδικού Βιβλίου, την Τετάρτη 05-04-2023 στον αύλειο χώρο του σχολείου.

Αρχικά παρουσιάστηκε το παγκόσμιο μήνυμα για την προώθηση της φιλαναγνωσίας, που φέτος ανέλαβε να γράψει το ελληνικό τμήμα και ο πολυγραφότατος ,συγγραφέας-εκπαιδευτικός Βαγγέλης Ηλιόπουλος με τίτλο: «**Είμαι ένα βιβλίο, διάβασέ με,» και η αφίσα που φιλοτεχνήθηκε από την εικονογράφο Φωτεινή Στεφανίδη**.

Στη συνέχεια έγινε απαγγελία ποιημάτων και σχηματίστηκε το σύνθημα ‘**’Μ’ ένα βιβλίο στο πλευρό σου ποτέ δε** **χάνεις τον καιρό σου’’**, κρατώντας οι μαθητές από ένα γράμμα ο καθένας και βροντοφωνάζοντάς το , προκειμένου να φτάσει σε όλους η αγάπη μας για τα βιβλία και η αξία της ανάγνωσης.

Επίσης οι μικροί μας μαθητές , αφού συζήτησαν για τα αγαπημένα τους βιβλία και τους αγαπημένους τους ήρωες, τους ζωγράφισαν και τους παρουσίασαν μια μικρή έκθεση .

Τέλος οι μαθητές συμπλήρωσαν ένα έντυπο βιβλιαράκι με διάφορες εργασίες και προσπάθησαν να δημιουργήσουν το δικό τους ποίημα για το βιβλίο.

 